Source: https://www.juridice.ro/446440/regulamentul-de-organizare-si-functionare-a-csm-a-fost-modificat.html
Timestamp: 2020-08-14 00:00:55+00:00
Document Index: 35359693

Matched Legal Cases: ['CSM ', 'CSM ', 'CSM ', 'articolul 53', 'articolul 59', 'articolul 59', 'articolul 65']

JURIDICE » Regulamentul de organizare şi funcţionare a CSM a fost modificat
Regulamentul de organizare şi funcţionare a CSM a fost modificat
Plenul Consiliului Superior al Magistraturii a hotărât, în cadrul ședinței din data de 26 mai 2016, modificarea Regulamentului de organizare şi funcţionare a Consiliului Superior al Magistraturii, aprobat prin Hotărârea Plenului CSM nr. 326/2005, cu modificările şi completările ulterioare, în legătură cu competenţa de emitere a dispozițiilor de salarizare şi de întocmire a fişelor de post, după cum urmează:
La articolul 53 alineatul (1), litera c) se modifică şi va avea următorul cuprins:
c) răspund de repartizarea echilibrată a sarcinilor personalului din subordine, sens în care înaintează Direcţiei resurse umane şi organizare propuneri privind întocmirea fişei postului pentru fiecare persoană din cadrul compartimentului;
La articolul 59 alineatul (3) punctul 1, după litera r) se introduce o nouă literă, litera r) ind. 1, cu următorul cuprins:
„r) ind. 1 întocmeşte fişele de post pentru întreg personalul din aparatul propriu al Consiliului, la propunerea conducătorilor de compartimente;”
La articolul 59 alineatul (3) punctul 1, literele s) şi ş) se modifică şi vor avea următorul cuprins:
„s) întocmeşte actele administrative de stabilire sau modificare a drepturilor salariale de competenţa ordonatorului principal de credite;
ş) întocmeşte lucrările necesare pentru soluţionarea contestaţiilor împotriva actelor administrative de stabilire sau modificare a drepturilor salariale de competenţa ordonatorului principal de credite;”
La articolul 65 alineatul (1), litera f) ind. 1 se abrogă.
Aflaţi mai mult despre modificare, Plenul Consiliului Superior al Magistraturii, Regulamentul de organizare şi funcţionare